|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

| Truncus sympathicus |
| --- |
| Cognitores |
| TA | A14.3.01.002 |
| Anatomia |
| Truncus sympathicus |
| Pars abdominalis trunci sympathici, cum plexibus coeliaco et hypogastrico (Indicator in medio visibilis). |
| Truncus sympathicus |
| Itinera fibrarum nervalium intra et prope **ganglia trunci sympathici** cum partis trunci sympathici ad perpendiculum: recipit efferentes *prae*ganglionicas ab radice anteriori (3, 4, 5), emittit efferentes *post*ganglionicas in nervum spinalem (3), ganglion inferius (4), et peripheriam (5). Transgrediuntur afferentes (7), sine translatione per synapsem. |

**Truncus sympathicus** (TA: A14.3.01.002), pars systematis nervosi autonomici, est catena ganglionorum paravertebralium, iuxta medullam spinalem locata, singulae lateribus et dextro et sinistro. Truncus ab calvaria deorsum usque ad os coccygis propagat.

Damnum partis superioris trunci sympathici laesione praeganglionica (ut per cancrum pulmonis) syndroma Horner (ptosis, miosis, anhidrosis) perficere potest.

Intra operationem regionis colli diligenter cura ne truncum sympathicum vulneretur ponenda est.

Systema nervosum autonomicum
----------------------------

 Pagina principalis est: Systema nervosum autonomicum.
Systema nervosum autonomicum (vel, olim, vegetativum) est pars systematis nervosi, quod vasa sanguinea, musculos internos oculi, glandulas glandulas, musculos leves viscerorum, cor, pulmones, et organa genitalia innervat. Separantur *partes sympathica* et *parasympathica*, atque *systema nervosum entericum*. Systema functiones organorum (ut frequentiam respiratoriam, tensionem sanguineam, pupillas, mictionem, et alias) gubernat.

Anatomia
--------

Uterque *truncus sympathicus* iuxta corpora vertebrarum et secundum totum columnam vertebralem locatus est. Ibi truncus sympathicus quasi catenam *gangliorum paravertebralium* (sive *gangliorum trunci sympathici*) inter se per *ramos interganglionares* coniunctam format. 

Quodque gangliorum paravertebralium connectitur *nervo spinali* per *ramos communicantes*, et *albos* et *griseos*. *Rami communicantes albi* fibras nervales praeganglionicas continent, *rami communicantes grisei* postganglionicas. In cadaveris aspectus albus de myelini praesentia in nervis *prae*ganglionicis, griseus autem aspectus de myelini paupertate in nervis *post*ganglionicis emanant.

In hominibus expressa sunt ganglia in segmenta et cervicalia et thoracica et lumbalia et sacralia: 

* Supra truncum sympathicum fibras nervales per canalem caroticum mittit, plexus circum arteriam carotis internam formans
* *Ganglia cervicalia* sunt tria: *Ganglion cervicale superius* - *ganglion cervicale medium* (inconstanter) - *ganglion cervicale inferius* (saepe una cum ganglioni thoracico primo: *Ganglion cervicothoracicum* (vel *ganglion stellatum*)
* *Ganglia thoracica* sunt undecim vel duodecim
* *Ganglia lumbalia* sunt quattuor, quae *nervos splanchnicos lumbales* formant
* *Ganglia sacralia* sunt tria (usque ad quinque)
* Infra, iuxta  coccygis, ambi trunci se coniungunt, singulare *ganglion impar* formantes.

### Ganglion cervicale superius

Ganglion cervicale superius fusi instar maximum magnitudinis (2 cm) ex omnibus ganglionibus paravertebralibus est. Ab eo fibrae sympathicae informationem partis sympathicae in oculos, glandulas salivarias, ac vasa capitis sanguinea efferrunt.

Physiologia
-----------

Truncus sympathicus in medio transmissionum informationis partis sympathicae periphericae invenitur: intra truncum enim translatio electrochemia ab *neurono primo* per synapsem chemicam in *neuron secundum* fit. Neuron secundum axon suum cum synaptibus directe intra metam organum emittit.

### Neurotransmissores

Synapses *neuronorum primorum* neurotransmissorem noradrenalinum (NA), at *secundorum* acetylcholinum (ACh) emittunt.

### Functio

 Pagina principalis est: systema nervosum autonomicum.
Truncus sympathicus pars integralis systematis nervosi autonomici est.

| Organum | Nervus sympathicus | Segmenta thoracalia |
| --- | --- | --- |
| Stomachus | Nervus splanchnicus maior | T5, T6, T7, T8, T9 |
| Duodenum | Nervus splanchnicus maior | T5, T6, T7, T8, T9 |
| Ieiunum | Nervus splanchnicus maior | T5, T6, T7, T8, T9 |
| Ileum | Nervus splanchnicus maior | T5, T6, T7, T8, T9 |
| Lien | Nervus splanchnicus maior | T6, T7, T8, T9 |
| Vesica biliaris | Plexus coeliacus,nervus phrenicus dexter | T6, T7, T8 |

Pinacotheca
-----------

* Syndroma Horner sinistrum, cum miosi et ptosi.Syndroma Horner sinistrum, cum miosi et ptosi.
* Situs trunci in pelvis, prope plexum sacralem.Situs trunci in pelvis, prope plexum sacralem.

Notae
-----

1. ↑  Balak N. Baran O. Denli Yalvac E. S. Esen Aydin A. Tanriover N. (Mai 2019). "Surgical technique for the protection of the cervical sympathetic trunk in anterolateral oblique corpectomy: A new cadaveric Demonstration". *Journal of clinical neuroscience* **63**: 267-71

Nexus interni
-------------

* Columna vertebralis
* Nucleus intermediolateralis

Nexus externi
-------------

* Imago partis cadaveri dissecti truncum sympathicum ostendens.